-  ఎనిమిది రోజుల ర్యాలీకి బ్రేక్‌
-  సెన్సెక్స్‌ 75 పాయింట్లు నష్టం
  ముంబయి : గ్రీసు రుణ చెల్లింపుల్లో నెలకొన్న భయాలు ప్రపంచ మార్కెట్లను పడిపోయేలా చేశాయి. గ్రీసు ప్రభుత్వం పన్నులు పెంచడం ద్వారా అప్పులు చెల్లిస్తామని అంతర్జాతీయ రుణదాతలకు ప్రతిపాదనలు అందించగా, ఈ పద్దతిని సంస్థలు దీన్ని ఆమోదించలేదన్న వార్తలు మార్కెట్లను ఒత్తిడిలోకి దింపాయి.
దీంతో యూరోపియన్‌, అమెరికాతో పాటు భారత మార్కెట్లు దిగజారాయి. ఇందుకు తోడు జూన్‌ డెరివేటివ్స్‌ కాలపరిమితి గురువారంతో ముగియనుండటంతో బిఎస్‌ఇ సెన్సెక్స్‌ బుధవారం 74.7 పాయింట్లు లేదా 0.27 శాతం కోల్పోయి 27,729.67కు దిగజారింది. నేషనల్‌ స్టాక్‌ ఎక్సేంజీ నిఫ్టీ 20.7 పాయింట్లు లేదా 0.25 శాతం పడిపోయి 8,360.85 వద్ద నమోదయ్యింది. నిఫ్టీ ఇంట్రా ట్రేడింగ్‌లో 8,421 పాయింట్ల వద్ద ట్రేడింగ్‌ అయ్యింది .వైద్య, ఎఫ్‌ఎంసిజి సూచీలు మినహా అన్నీ నష్టాల్లో ముగిశాయి. లోహ సూచీ అత్యధికంగా 1.57 శాతం విలువ కోల్పోయింది. ఇదే క్రమంలో మౌలిక వసతులు 1.29 శాతం, రియాల్టీ 0.93 శాతం, ఆయిల్‌అండ్‌ గ్యాస్‌ 0.9 శాతం చొప్పున తగ్గాయి. అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ 63.65 వద్ద ట్రేడింగ్‌ అయ్యింది.
మీ స్నేహితులకు రికమెండ్ చెయ్యండి